Putnikowanje swjatki póndźelu a procesiony na Bože ćěło wotprajene
Budyšin/Róžant/Bluń (SN/JaW). Kóždolětne putnikowanje serbskich a dwurěčnych katolskich wosadow swjatkownu póndźelu do Róžanta njebudźe. To wobkrući našemu wječornikej tachantski farar a dekan Wito Sćapan. Přičina su tuchwilne wobmjezowanja koronawirusa dla, štož tež Drježdźansko-Mišnjanski biskop Heinrich Timmerevers wobkrući. „Kemše swjeća wěriwi we wosadnych cyrkwjach. W Róžeńće Boža mša tohorunja budźe. Tam pak je ličba městnow kaž w kóždej druhej cyrkwi wobmjezowana. Tuchwilu pruwujemy, hač kemše wottam z pomocu Serbskeho rozhłosa wusyłamy“, zdźěli dekan Wito Sćapan na naprašowanje našeho wječornika.
szl_Latn szl_Latn